{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o izmjenama i dopunama pravilnika o uvjetima u pogledu prostora, stručnih radnika, medicinsko-tehničke opreme i sustava kvalitete za obavljanje djelatnosti prikupljanja, uzimanja, testiranja, obrade, očuvanja, pohrane i raspodjele ljudskih tkiva i stanica"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Sveučilište u Zagrebu Prirodoslovno-matematički fakultet","PRAVILNIK O IZMJENAMA I DOPUNAMA PRAVILNIKA O UVJETIMA U POGLEDU PROSTORA, STRUČNIH RADNIKA, MEDICINSKO-TEHNIČKE OPREME I SUSTAVA KVALITETE ZA OBAVLJANJE DJELATNOSTI PRIKUPLJANJA, UZIMANJA, TESTIRANJA, OBRADE, OČUVANJA, POHRANE I RASPODJELE LJUDSKIH TKIVA I STANICA","Zahvaljujemo Ministarstvu zdravstva što je predložilo izmjene Pravilnika u kojem je prepoznalo značaj magistara molekularne biologije, magistara eksperimentalne biologije i ostalih biologa s doktoratom znanosti iz područja rada biomedicine ili stanične i/ili molekularne biologije čime im se omogućuje u novom Nacrtu pravilnika o uvjetima u pogledu prostora, stručnih radnika, medicinsko-tehničke opreme i sustava kvalitete za obavljanje djelatnosti prikupljanja, uzimanja, testiranja, obrade, očuvanja, pohrane i raspodjele ljudskih tkiva i stanica, da budu uz liječnike odgovorne osobe u bankama tkiva (čl. 20). Dodatno zahvaljujemo Ministarstvu zdravstva što je uvrstio biologe uz liječnike kao odgovorne osobe u kontroli kvalitete vezano uz ljudska tkiva i stanice (čl. 24). \nOtkriće terapije s matičnim stanicama zahtjeva specijalna znanja i praktična iskustva kako bi se osigurala viskokvalitetna i učinkovita terapija. Kolegiji u nastavnom programu na Prirodoslovno-matematičkom fakultetu Sveučilišta u Zagrebu (dalje: PMF), koji su povezani sa regenerativnom medicinom (transplantacijska imunologija, medicinska genetika, biologija matičnih stanica, genetičko inženjerstvo u biotehnologiji, molekularna biologija stanice, imunologija tumora i metastaza, mutageneza i karcinogeneza, itd.) omogućuju postizanje kompetencijama, koje su ključne za stvaranje visokoobrazovanih stručanja.  \nNa PMF-u je već duži niz godina izrađeno znatan broj diplomskih radova i doktorskih disertacija u području tkivnog inženjerstva, tkivnog bankarstva, biobanki te su istraživane razne vrste somatskih stanica s ciljem dijagnostike ili terapije (mezenhimske matične stanice, keratinocite, osteoblasti, hondrocite, matične stanice iz limfoidnoga tkiva, itd). Na Biološkom odsjeku PMF-a  organizirana je  laboratorijska stručna praksa gdje naši studenti na dodiplomskom i diplomskom studiju imaju mogućnost stručne edukacije u KBC Sestre milosrdnice, KBC Zagrebu i u drugim kliničkim bolnicama. Na ovaj način se omogućuje studentima upotpunjavanje teorijskog znanja s praktičnim iskustvom s ciljem podizanja kvalitete znanstvenog i stručnog rada. Upravo u području tkivnog inženjerstva i tkivnog bankarstva studenti pokazuju interes te stječu potrebno praktično iskustvo.\nU dopunskoj ispravi koju dobivaju po završetku studija je istaknuto da stečena znanja i vještine studenti mogu primijeniti u obavljanju poslova iz biologije, molekularne biologije, biotehnologije, biomedicine, biokemije i ostalih prirodoslovnih grana. Stečena će znanja omogućiti zapošljavanje u znanstvenim institucijama (istraživači, asistenti i zdravstveni suradnici) te će kao stručnjaci (voditelji laboratorija) biti osposobljeni za rad u medicinskim, farmaceutskim, dijagnostičkim, forenzičkim i drugim laboratorijima.\nZaključno, u potpunosti podržavamo predložene Izmjene Pravilnika jer su u skladu sa EU Direktivom 2004/23/EZ Europskoga parlamenta i Vijeća od 31. ožujka 2004. o utvrđivanju standarda kvalitete i sigurnosti za postupke darivanja, prikupljanja, testiranja, obrade, čuvanja, skladištenja i distribucije tkiva i stanica.","Primljeno na znanje","Primljeno na znanje."]
[2,"Hrvatsko društvo biologa u zdravstvu","PRAVILNIK O IZMJENAMA I DOPUNAMA PRAVILNIKA O UVJETIMA U POGLEDU PROSTORA, STRUČNIH RADNIKA, MEDICINSKO-TEHNIČKE OPREME I SUSTAVA KVALITETE ZA OBAVLJANJE DJELATNOSTI PRIKUPLJANJA, UZIMANJA, TESTIRANJA, OBRADE, OČUVANJA, POHRANE I RASPODJELE LJUDSKIH TKIVA I STANICA","Poštovani,\nHrvatsko društvo biologa u zdravstvu podržava aktivnosti Ministarstva zdravstva\npovezane s usklađivanjem nacionalnog zakonodavstva vezano uz obavljanje djelatnosti\nprikupljanja, uzimanja, testiranja, očuvanja, pohrane i raspodjele ljudska tkiva i stanica s\nDirektivom 2004/23/EZ Europskoga parlamenta i Vijeća od 31. ožujka 2004. o utvrđivanju\nstandarda kvalitete i sigurnosti za postupke darivanja, prikupljanja, testiranja, obrade, čuvanja,\nskladištenja i distribucije tkiva i stanica. \nPrepoznali ste pravnu stečevinu Europske unije kao i suvremene trendove u tkivnom\nbankarstvu te ste predložili izvrsno razrađen, utemeljen i iznimno potreban Nacrt pravilnika o\nizmjenama i dopunama pravilnika o uvjetima u pogledu prostora, stručnih radnika,\nmedicinsko-tehničke opreme i sustava kvalitete za obavljanje djelatnosti prikupljanja,\nuzimanja, testiranja, obrade, očuvanja, pohrane i raspodjele ljudskih tkiva i stanica (u\ndaljnjem tekstu Pravilnik) te nam je iznimno drago da je Ministarstvo zdravstva prepoznalo\nznačaj magistara biologije kao odgovorne osobe u bankama tkiva kao i u kontroli kvalitete.  \nIspravno ste odredili uz uvažavanje znanja, kompetencija i iskustva da prema novom\nprijedlogu Pravilniku u čl. 20. odgovorna osoba u bankama tkiva može biti: liječnik sa\nspecijalizacijom odgovarajućoj djelatnosti tkivnog bankarstva ili biolog s doktoratom znanosti\niz područja rada biomedicine ili stanične i/ili molekularne biologije. Dodatno je u navedeno u\nčl. 24. odgovorne osobe u kontroli kvalitete mora ispunjavati sljedeće uvjete: diplomu,\nsvjedodžbu ili drugi dokaz formalne kvalifikacije u području medicinskih ili bioloških\nznanosti, koji se dodjeljuje po završetku sveučilišnog studija ili studija koji se u državi članici\npriznaje kao ekvivalentan.\nPodržavamo uvođenje predloženih izmjena jer su magistri biologije visoko educirani\nstručnjaci koji svojim formalnim educiranjem zadovoljavaju visoke standarde u području\ntkivnog bankarstva kao i tkivnog inženjerstva. Tkivno bankarstvo se već duži niz godina\nuspješno klinički primjenjuje, dok tkivno inženjerstvo dobiva na važnosti tijekom posljednja\ntri desetljeća kao jedan od glavnih područja regenerativne medicine gdje većinom magistri\nbiologije laboratorijska istraživanja uvode u kliničku praksu.\nZahvaljujemo se Ministarstvu zdravstva na prepoznavanju magistara biologe kao\nodgovornih osoba u inovativnom području regenerativne medicine.\n\nS poštovanjem,\nProf.dr.sc. Snježana Židovec Lepej\nHrvatsko društvo biologa u zdravstvu","Primljeno na znanje","Primljeno na znanje."]